izzako/sundanese-pixelgpt huggingface dataset:
Mesir katelah eujeung peradaban kuna jeung sababaraha monumén kuna pangmegahna di dunya, misalna Piramid Giza, Kuil Karnak jeung Lebak Raja sarta Kuil Ramsés
Di Luxor, hiji kota di wewengkon kidul, aya kira-kira artéfak kuna nu nyapluk kira-kira 65% artafak kuna di dunya
Ayeuna, Mesir diakuan luas salaku pusat budaya jeung politik utama di wewengkon Arab jeung Wétan Tengah
Mesir bentukna républik ti 18 Juni 1953
Mohamed Hosni Mubarak geus ngajabat salaku Présidén Mesir dina lima période, ti 14 Oktober 1981 saenggeus rajapati Présidén Mohammed Anwar el-Sadat
Salian éta, manéhna mingpin ogé Partai Démokrat Nasional
Perdana Menteri Mesir, Dr. Ahmed Nazif diistrénan dina 9 Juli 2004 pikeun ngagentosan Dr. Atef Ebeid
Kakawasaan di Mesir diatur ngagunakeun sistem semiprésidénsial multipartai
Téoritisna, kakawasaan éksekutif dibagi antara présidén jeung perdana menteri tapi dina praktikna kakawasaan musat dina présidén, nu dina kiwari dipilih dina pamilu nu kandidatna tunggal
Mesir ngayaan ogé pamilu parlemén multipartéy
Dina ahir Februari 2005, Présidén Mubarak ngabéwarakeun parobahan aturan pamilihan présidén nuju ka pamilu multikandidat
Pikeun kahiji kalina, ti 1952, rahayat Mesir mibanda kasempetan pikeun milih pamingpin ti daptar sababaraha kandidat
Tapi, aturan nu anyar ogé nerapkeun sababaraha batesan sangkan rupa-rupa inohong, kawas Ayman Nour, heunteu bisa sihungan dina pamilihan jeung Mubarak meunang deui dina pamilu
Dina ahir Januari 2011, rahayat Mesir ménta Présidén nu waktos éta maréntah, Hosni Mubarak, pikeun mundur ti jabatanna
Nepi ka 18 poé aksi démonstrasi gedé méntaan Présidén Hosni Mubarak mundur, ahirnya dina kaping 11 Fébruari 2011, Hosni Mubarak resmi mundurkeun awak
Mesir mangrupa nagara Arab nu populasina panglobana, kira-kira 74 juta jalmi
Méh sakabéh populasi musat di sapanjang Walungan Nil, utamana Iskandariyah jeung Kairo, jeung sapanjang Délta Nil jeung deukeut Terusan Suéz
Méh 90% ti populasina mangrupa pangagem Islam jeung sisana Kristen (utamana didominasi Koptik)
Pangaruh Méditérania (kawas Arab jeung Italia) jeung Arab muncul di kalér, jeung aya sababaraha populasi asli hideung di kidul
Loba téori geus diusulkeun ngeunaan asal urang Mesir, tapi euweuh nu konklusif, jeung nu panglobana ditarima nyaéta yén masarakat Mesir téh mangrupa campuran ti urang Afrika Wétan jeung Asiatik nu pindah ka lebak Nil saenggeus jaman és
Urang Mesir ngagunakeun basa ti kulawarga Afro-Asiatik (saméméhna dikenal salaku Hamito-semitic)
Mesir dibagi kana 26 kagubernuran ("muhafazat;" tunggal – "muhafazah"): Agama
Agama miboga laku gedé dina kahirupan di Mesir
Teu resmina, azan nu diaweuhan lima kali sapoé jadi panangtu sababaraha kagiatan
Kairo ogé dikenal eujeung laloba munara masjid jeung garéja
Dumasar kana konstitusi Mesir, sakabéh paundang-undangan kedah cocog jeung hukum Islam
Nagara ngakuan mazhab Hanafi liwat Kamenterian Agama
Imam dilatih di sakola kaahlian keur imam jeung di Univérsitas Al-Azhar, nu miboga komite pikeun masihan fatwa ngeunaan masalah agama
90% ti populasi Mesir mangrupa pangagem Islam, mayoritas Sunni jeung sabagian ogé ngagem ajaran Sufi lokal
Kira-kira 10% populasi Mesir ngagem agama Kristen; 78% dina dénominasi Koptik (Koptik Ortodoks, Katolik Koptik, dan Protestan Koptik
Sajarahna, modérnisasi atikan di Mesir mimitina ti pangenalan kamajuan ilmu pangaweruh jeung téhnologi Napoléon Bonaparté wanci panalukan Mesir
Kamajuan ilmu pangaweruh jeung téhnologi nu dipiboga ku Napoléon Bonaparté ti Perancis ieu, méré inspirasi nu kuat kana para panganyar Mesir pikeun ngalaksanakeun modérnisasi atikan di Mesir nu dianggapna stagnan
Di antara inohong-inohong éta, Jamaluddin al-Afghani, Muhammad Abduh, jeung Muhammad Ali Pasha
Sistem Atikan di nagara Mesir kaasup:
Mongolia (basa Mongol: Монгол Улс) magrupakeun hiji nagara nu kakurung daratan di Asia Wétan, tepung wates jeung Rusia di kalér jeung Républik Rahayat Cina di kidul
Mongolia mangrupa pusat Kakaisaran Mongol dina abad ka-13, tapi dikawasaan ku Dinasti Qing ti ahir abad ka-17 nepi ka hiji pamaréntah merdika diwangun jeung pitulungan Uni Soviét dina 1921
Tapi kamerdékaan Mongolia heunteu diakuan ku Cina nepi ka taun 1949
Saenggeus Komunis ngawasaan Cina daratan teras ahirnya ngakuan kamerdékaan Mongolia
Saenggeus runtuhna Uni Soviét, Mongolia ngagem démokrasi
Lega wewengkonna nu ampir sarua jeung Alaska, kalobaannana wewengkon Mongolia miboga taneuh nu saat: kalobaannana wewengkon mangrupa tegal jukut, eujeung pagunungan di bagian kulon jeung kalér jeung Sagara Keusik Gobi di kidul
Mayoritas populasina étnisna Mongol nu ngagem agama Buddha Tibét jeung hirupna nomad
Bangsa Hun jadi katelah dina kapamingpinan Modun Khaan ti Dinasti Tiongkok nu ngadalikeun jalur dagang di wewengkon Turkistan
Saterasna peradaban Hunnu hancur babarengan jeung hancurna dinasti Hundi Tiongkok
Populasi bangsa Hunnu ngagabung ka wewengkon bangsa Cian-bi (136-181 Maséhi)
Cian-bi jadi bangsa nu kuat jeung ngaluaskeun wewengkon jeung ngabagi tilu bagian nepi ka wétan nepi ka Koréa dina kapamingpinan Tanishikuai
Nepi ka éra kapamingpinan Kabinen, bangsa Cian-bi ngalaman loba parebutan wewengkon
Taun 235, Kabinen maot jeung bangsa Cian-bi hancur
Diwangun ku populasi sisa bangsa Cian-bi, bangsa Jujan nu musat di pagunungan Khangai mekar dina abad ka-5
Bangsa Tukish nu diwangun ti peupeusan Karajaan Jujan ngalegaan wewengkonna nepi ka samananjung Koréa jeung Tiongkok
Populasi ti bangsa Uighur milu ngagabung dina 745 Maséhi
Bangsa Tukish jadi bangsa nu kuat di Mongolia
Bangsa Uighur lahir ti bagian bangsa Tukish
Dina période 745 Maséhi, Uighur ngadalikeun jalur dagang ti Cina nepi ka wewengkon wétan Asia
Abad X-XII, Mongolia dikawasaan Kitan nu musat di Walungan Liao, pagunungan Khyangan jeung ngawasaan wewengkon Mongolia dina taun 924 Maséhi
Dina 936 Maséhi, bangsa Kitan ngawasaan wewengkon Bahain jeung 16 wewengkon Tiongkok kalér
Taun 1120, bangsa Kitan hancur
Mongolia dikawasaan ku Karajaan Mongol nu ngawasaan tilu walungan jeung pagunungan Altai nepi ka walungan Selenge
Karajaan ieu dipingpin ku Khabula Khaan (Kubilai khan)
Incuna nu namina Yesugei ngawangun Karajaan Mongol Khanlig
Yesudei maot taun 1170 jeung Karajaan Mongol kabagi kana sababaraha bagian
Murangkalihna nu namina Temujin ngawasaan Mongol
Dina wanci kapamingpinanna, Karajaan Mongol Khanlig jadi bagian nagara nu kuat
Mongolia katelah di abad ka-13 dina kapamingpinan Génghis Khan sabab bisa hasil nalukan rupa-rupa karajaan di Éurasia
Saenggeus maotna Génghis Khan, Mongolia dibagi kana sababaraha nagara bagian nu kuat jeung kapeupeus dina abad ka-14
Sakabéh nagara bagian teras ngahiji deui ka Mongolia awal jeung aya dina pamaréntahan Tiongkok
Dina 1921, ti pitulung Uni Soviét, Mongolia merdéka ti Tiongkok
Hiji pamaréntahan komunis diwangun dina 1924
Dina éra 1990-an, Partai Révolusionér Rahayat Mongolia (MPRP) ngéléhan Koalisi Uni Démokratik (DUC)
Hal ieu mangrupa kumpulan ti rupa-rupa partéy démokratis
Koalisi DUC ngéléhan MPRP dina pamilu taun 1996
Dina Pamilu taun 2000, parlemén Mongolia dikawasaan ku MPRP
Dina pamilu 2004, DUC jeung MPRP ngawangun koalisi pamaréntahan
Dina 11 Januari 2005, sapuluh menteri di pamaréntahan koliasi mundurkeun awak jeung dina kondisi krisis
Aya 18 menteri dina pamaréntahan koalisi antara MPRP (nu saméméh namina partéy Komunis) jeung partéy Démokratik nu mangrupa payung politik bekas Perdana Menteri Tsakhia Elbegdorj
partéy Démokratik ngan miboga 25 anggota di parlemén
Géografi jeung Iklim
Eujeung legana nu salega 1.564.116 km², Mongolia mangrupa nagara ka-19 pangluasna di dunya (saenggeus Iran jeung saméméh Peru)
Géografi nagara ieu nyaéta Gurun Gobi di bagian kidul jeung wewengkon pagunungan nu tiis di bagian kalér
Loba ogé wewengkon Mongolia diwangun ku stépa
Titik pangluhurna di Mongolia nyaéta Pasir Khüiten di "Tavan bogd" nu luhurna 4374 m. Kalobaannana wewengkon nagara ieu ngarasaan panas di usum panas jeung tiis pisan di usum tiis (di bulan Januari suhu rata-ratana -30 °C)
Ulan Bator, ibu kota nagara ieu, mangrupa ibu kota nagara nu rata-rata suhuna panghandapna di dunya
Mongolia kabagi kana 21 propinsi ("aymguud"; disingket "aimag" atawa "aymag") jeung 1 kotamadya ("hot") satingkat propinsi
Kasultanan Oman mangrupa hiji nagara di Jazirah Arab bagian kidul-wétan, Asia bagian kidul-kulon
Oman tepung wates jeung Uni Émirat Arab di kalér-kulon, Arab Saudi di kulon, jeung Yaman di kidul-kulon
Kira-kira 98,8% populasi Oman pangagem agama Islam
Sultanna ayeuna nyaéta Qaboos bin Said Al Said nu nyingkirkeun bapana sorangan, Said bin Taimur, nu maréntah ti 1932 nepi ka 23 Juli 1970
Lega wewengkon Oman leuwih kirang saparo lega Pulo Sumatra
"Pikeun guna lian ti Paléstina, tempo Paléstina (disambiguasi)" Paléstina دولة فلسطين (basa Arab), Palestina (basa Suryani) mangrupa hiji wewengkon di Wétan Tengah antara Laut Tengah jeung Walungan Yordan
Status politikna masih dina paséa
Kalobaannana nagara di dunya kaasup nagara-nagara anggota OKI, ASEAN, jeung Gerakan Non-Blok ngakuan kaayaan boh nagara Israél boh nagara Palestina
Paléstina aya di bagian kulon banua Asia nu ngabentang antara garis lintng méridian 15-34 jeung 40-35 ka wétan, jeung antara garis lintang méridian 30-29 jeung 15-33 ka kalér
Paléstina ngawangun bagian kidul-wétan ti hiji géografis nu gedé di bagia wétan dunia Arab nu disebut nagri Syam
Salian Paléstina, nagri Syam diwangun ti Libanon, Suriah, jeung Yordania
Dina mimitina, nagara-nagara ieu miboga wates nu koléktif di luar watesna jeung Mesir
Watesna Paléstina dimimitian ti Libanon di Ras El-Nakoura di wewengkon Laut Tengah (Laut Méditérania) jeung ku garis lurus ngarah ka wétan nepi ka wewengkon di deukeutna kota leutik Libanon nyaéta kota Bent Jubayel, di mana garis pamisah antara kadua nagara ieu condong ka kalér eujeung juruna nu ampir lurus
Dina titik ieu, watesna ayana ngurilingan cinyusu Walungan Yordan nu jadi bagian ti Paléstina dina jalan leutik nu ngawatesannana ti wewengkon Wétan eujeung wewengkon Suriah jeung dano Al Hola, Lout, jeung Tabariyya
Wates jeung Yordania dimimitian di wewengkon kidul dano Tabariyya dina muara walungan Al Yarmouk
Teras sapanjang walungan Yordan
Ti cinyusu Walungan Yordan, wates ieu ka arah Kidul meulah pitengahan Laut Maot sacara géométrikal jeung lebak Araba, nepi ka wewengkon Aqaba
Wates jeung Mesir bisa digambaran ku garis nu ampir lurus nu meulah antara wewengkon semi-pulo Seena jeung sagara keusik Al Naqab
Wates ieu dimimitian di Rafah di Laut Tengah nepi ka wewengkon Taba di Teluk Aqaba
Di bagian Kulon, Paléstina aya di sisi cai bébas internasional ti Laut Tengah eujeung jarak kira-kira 250 km ti Ras El-Nakoura di bagian kidul nepi ka Rafah di bagian kidul
Ayeuna, wewengkon Paléstina kabagi kana dua éntitas politik:
Paléstina bisa ngarah ka:
"Paléstina ngalih ka dieu, pikeun guna lian ti Paléstina, tempo Paléstina (disambiguasi)" Otoritas Nasional Paléstina (basa Arab: السلطة الوطنية الفلسطينية "As-Sulthah al-Wathaniyyah al-Filastiniyyah" basa Ibrani: הרשות הפלסטינית "Harashut Hafalastinit") nyaéta hiji organisasi pamaréntahan samentara nu maréntah sabagian ti Sisi Kulon jeung sakabéh Jalur Gaza
Organisasi ieu diwangun dina 1994 saenggeus ditandatangananna Kasapukan Oslo antara PLO jeung Israél
Otoritas Nasional Paléstina ayeuna dipingpin Présidén Mahmoud Abbas ti faksi Fatah jeung Perdana Menteri Salam Fayyad ti faksi Fatah
Can aya stabilitas politik sabab Hamas nolak narima kaayaan Israél samentara Fatah siap ngadiskusikeun solusi dua bangsa ngeunaan Konflik Israel jeung Paléstina
Otoritas Nasional Paléstina atawa Paléstina mangrupa hiji nagara nu bentukna Républik Parleménter nu diwangunna dibéwaraan dina kaping 15 Novémber 1988 di Aljiria, ibu kota Aljazair
Béda jeung laloba nagara di dunya nu ngabéwarakeun kamerdékaannya saenggeus miboga Konsési Politik ti nagara panjajah, Paléstina ngabéwarakeun éksisténsinya lain lantaran miboga konsési politik ti nagara séjén, tapi ngiket opat yuta kalompok étnis dina hiji tempat, nyaéta nagara Paléstina
Dina béwara étu ditetepkan ogé yén Yérusalem Wétan (bakal) dijadikeun ibu kota nagara
"De jure"-na mah, Pupuhu nagara nu ngawasa waktos ieu masih dina paséa antara Presidén Mahmoud Abbas ti Faksi Fatah jeung Pupuhu Déwan Législatif Paléstina Aziz Duwaik
Tapi, "de facto"-na, otoritas Paléstina dina pingpinan Présidén Mahmoud Abbas ngan ngawasaan wewengkon Tepi Kulon
Wewengkon Gaza dikawasaan ku Hamas dina pingpinan bekas Perdana Menteri Ismail Haniyéh, saenggeus Hamas ngarebut wewengkon ti otoritas Paléstina dina taun 2007
Déwan Nasional Paléstina, nu idéntik jeung Parlemén Paléstina, nu anggotana 500 urang
Dina institusi ieu diwangun ti: Dina hal ieu, Komite Éksekutif ngahandapan Départemén Atikan jeung Kabudayaan, Panerangan, Pandanaan Nasional Paléstina, Organisasi Massa, Lemah Cai nu Dijajah, Piwakil PLO, Masalah Politik, Masalah Administrasi jeung Masalah Kamilitéran
Sumber kauangan pikeung ngabiayaan pamaréntahan ayeuna asalna ti nagara-nagara Wétan Tengah, Institusi Islam sarta inohong nu mibanda simpati ngeunaan pijuangan nagara ieu
Saméméhna, Paléstina miboga sumber kauangan ti hasil pajak nu dibéréan ku Israél
Tapi ti sababaraha waktos lami, kocoran dana dihentian sacara sapihak ku Israél tina pasatujuan Amérika Sarikat
Hal ieu dilaksanakeun cenah lantaran yén kocoran dana nu dibéréan rék digunakeun pikeuan kagiatan ngalawan Israél ku Hamas nu keur kamari meunangan Pamilihan Umum di Paléstina
Diwangunna nagara Paléstina didorong ku harepan pikeun ngahijian populasi Paléstina yangnu diwangun ti rupa-rupa étnis
Béwara wangunna nagara ieu dilaksanakeun ku Pupuhu Organisasi Pabebasan Palestina (PLO), Yasser Arafat nu teras jadi Présidén Paléstina, ti pusat pamaréntahan di pangasingan, di Aljiria, Aljazair
Ti hukum interansional, éksisténsi nagara ieu rapuh sabab salian teu diakuan ku sabagian nagara anggota Déwan Kaamanan PBB, ogé akibat wewengkon géografi nu masih teu jelas teuing
Sabalikna, institusi internasional milu méré dukungan ka Paléstina
Sakretaris Jénderal PBB ngundang Yasser Arafat pikeun nepikeun biantarana dina sidang di New York dina Désémber 1988
Tapi Pamaréntah Amérika Sarikat nolak méré visa asup ka Arafat, teras tempat sidang dipindahkeun ka Jénéwa
Dina biantarana, Arafat negaskeun yén PLO hayang nyieun kontak langsung jeung Amérika
Tapi, lantaran lobi Yahudi Amérika nu kuat, Paléstina teu hasil miboga pangakuan ti Amérika
Nagara Qatar atawa دولة قطر dina basa Arab nyaéta hiji émirat di Wétan Tengah nu aya di hiji bojong leutik di Jazirah Arab
Watesna di kidul nyaéta Arab Saudi jeung sésana diwatesan ku Teluk Pérsia
Sanggeus dominasi Inggris jeung Kasultanan Utsmaniyah di Qatar, ahirna Qatar jadi nagara nu merdéka dina 3 Séptémber 1971
Baheula, Inggris ngawasaan Qatar sabagé tempat transit kapal dagang saméméh nuju ka India
Qatar teras miboga status salaku depénden ti Inggris, teras status protéktorat Inggris nu dihentian dina taun 1916
Sanggeus Perang Dunya Kadua, Qatar rék miboga kamerdékaan, utamana sanggeus India miboga kamerdékaanna dina taun 1950-an
Qatar teras gencar sanggeus Inggris méré kamerdékaan ka Kuwait dina taun 1961
Pamaréntah Inggris nyebutkeun rék ngeureunan pangawasaan politik tapi tetep neruskeun pangawasaan ékonomi di Qatar
Hal ieu teu diingkeun ku Qatar nu satuluyna ngawangun Féderasi Arab Teluk babarengan jeung Bahrain
Awalna, ékonomi Qatar difokuskeun kana kalaukan jeung mutiara tapi industri mutiara ancur sanggeus mucunghulna mutiara nu dibudidayakeun ti Jepang dina taun 1920-an jeung 1930-an
Transformasi ékonomi aya dina taun 1940-an, nyaéta dina wanci kapanggihna simpenan minyak bumi
Ayeuna, pamasukan utama Qatar nyaéta ti ékspor minyak jeung gas bumi
Simpenan minyak nagara ieu kira-kira 15 miliar barel (2,4 km³)
Pikeun sababaraha taun ka payun, Qatar kira-kira rék tetep fokus dina minyak jeung gas bumi, tapi geus mulai ngamekarkeun séktor swasta
Dina 2004, Taman Sains jeung Téhnologi Qatar dibuka pikeun menarik jeung ngalayanan rupa-rupa usaha nu basisna téhnologi, boh ti jero atawa luar Qatar
Eujeung PDB per kapita nomor 2 pangluhurna di dunya jeung pakiraan taun 2008 kira-kira $111.000 nu nyieun manéhna Salaku nagara nu tarap hirup populasina bisa disaruakeun malah leuwih maju dibandingkeun nagara-nagara Éropa Kulon nu rupa-rupa layanan sosial jeung fasilitasna modérn
Qatar dibagi kana 9 Kagubernuran ("muhafazah"): Géografi
Dataran Qatar gedéna ngan 160 km jeung leuwih leutik ti nagara bagian Connecticut di Amérika Sarikat
Dataran Qatar diwangun ti sagara keusik
Tempat pangluhurna di Qatar nyaéta di Jabal Dukhan
Aréa ieu miboga jumlah gas alam nu gedé pisan
Kalobaannana populasi Qatar pangagem Islam
Salian étnik Arab, Qatar ogé diwangun ti laloba ékspatriat nu gawé di Qatar dina industri minyak
Kalobaannana ékspatriat asalna ti Asia Kidul, nyaéta wewengkon India, Pakistan, jeung Maladéwa
Kalobaannana Muslim di Qatar pangagem Islam Sunni, teras nu pangagem Syi'ah ngan 3 %
Pangagem Kristen kalobaannana asalna ti ékspatriat asal Éropa nu gawé di Qatar
Sanajan aya di wewengkon Arab, hukum di Qatar katempo leuwih bébas jeung liberal
Dina kapamingpinan Émir Qatar, Hamad bin Khalifa Al-Thani, Qatar ngalaman modérnisasi jeung liberalisasi
Misalna, alkohol diboléhkeun dina jumlah kabates hungkul
Dina sababaraha taun ieu, pamaréntah Qatar naro perhatosan nu gedé kana atikan
Pamaréntah Qatar geus ngawangun sakola ti tingkat taman kanak-kanak nepi ka univérsitas
Sababaraha univérsitas Amérika Sarikat geus muka cabangna di Qatar eujeung dukungan Qatar Foundation, di antarana nnyaéta Carnegie Mellon University, Géorgetown University School of Foreign Service, Texas A&amp;M University, Virginia Commonwéalth University, jeung Cornell University's Weill Medical College
Émir Qatar, Shéikh Hamad bin Khalifa Al-Thani geus ngawangun Déwan Atikan Qatar dina taun 2002
Qatar miboga sistem komunikasi nu modérn di Doha
Sistem ieu ngagunakeun 2 Intelsat jeung 1 Arabsat
Pausahaan télékomunikasi resmi di Qatar nyaéta Qtel jeung Vodafone
Qtel ogé jadi ISP di Qatar nu dingaranan Internét Qatar
Statsion télévisi Al Jazeera asalna téh ti Qatar jeung didukung ku Émir Qatar
Républik Arab Suriah ( ), mangrupa nagara nu aya di Wétan Tengah, tepung wates jeung Turki di kalér, Irak di wétan, Laut Tengah di kulon, jeung Yordania di kidul
Suriah téh ibu kotana Damaskus
Suriah miboga 14 kota kalawan kode ISO-3166-2,
Républik Siprus nyaéta hiji nagara pulo di Laut Tengah bagian wétan, ±113 km di kiduleun Turki jeung 120 km di kuloneun Suriah
Ibu kotana Lefkosia (Nikosia)
Kota penting lianna nyaéta Lemesos (Limassol), Larnaca, Paphos, Ammochostos (Famagusta), jeung Kyrenia
Ti taun 1974, di bagian kalér aya Républik Turki Siprus Kalér, nu ngan diakuan ku Turki
Siprus, wanci masih mangrupa jajahan Britania Raya, rék dibéréan ka Yunani
Tapi minoritas Turki nolak
Ahirna kompromi disatujuan jeung dina taun 1959 diwangun nagara Siprus merdéka
Tapi kadua pihak teu puas jeung ahirnya dina taun 1974 hiji kalompok nu mikahayangan pihijian jeung Yunani ngayakeun kudéta nu dibales jeung invasi Turki
Ti éta, Turki ngawasaan wewengkon kalér
Anggota Uni Éropa
Dina kaping 1 Méi 2004, Siprus jadi anggota Uni Éropa
Tapi nu diboléhkeun milu ngan wewengkon kidul hungkul, kajaba ari wewengkon kalér rék ngahiji ogé
Ahirnya populasi wewengkon kalér neken pamaréntah manéhna sangkan ngahiji jeung wewengkon kidul
Dina 24 April 2004 wewengkon kalér (nu dipingpin Raouf Denktash) nyauran "nya" kana kahijian
Wewengkon kidul (nu dipingpin Tassos Papadopoulos) nyauran "heunteu" kana kahijian
Jadi ahirnya ngan bagian kidul hungkul nu jadi anggota Uni Éropa
Ékonomi dumasar kana ékspor produk tatanén (jeruk, kentang, anggur, tembako) jeung pangasilan pariwisata
Séktor kalaukan ampir euweuh
Salian éta, séktor patambangan masih nguntungan (tembaga, beusi, marmer, jeung gipsum)
Républik Tajikistan hiji nagara peupeusan Uni Soviét di Asia Tengah nu tepung wates jeung Afganistan, Républik Rahayat Cina, Kyrgyzstan, jeung Uzbékistan
Kaayaan géografisna mangrupa dataran luhur nu heunteu tepung wates jeung laut
Républik Turki Siprus Kalér (RTSK) (basa Turki: "Kuzey Kıbrıs Türk Cumhuriyeti") mangrupa hiji nagara républik nu "de facto"-na mah merdéka, aya di bagian kalér Siprus
euweuh nagara lian di dunya nu ngakuan kadaulatanna iwal Turki, nu ngawasaan wewengkon éta dina taun 1974
Teras dina taun 1975, nagara ieu diproklamasikeun eujeung parobahan ngaran dina taun 1983; ngaran éta masih dipaké nepi ka ayeuna
Waas mangrupa kaayaan haté atawa fikiran jalma nalika manggihan perkara-perkara atawa kaayaan alam anu ngingetkeun kana kaayaan nu geus kaliwat, anu matak nyérédét kana haté
tvOne nyaéta salah sahiji stasiun télévisi di Indonésia, tvOne ditangtungkeun taun 2008 ku Abdul Rahman Latief, di Jakarta Sing Dulune Dinamaake tvOne Jakarta Dan Lativi
TvOne ngagaduhan nami Lativi sateuacan robah jadi tvOne, acarana masih campuran antara warta, felm, entertaimént, jsb
Taun 2008 Lativi rurobah jadi tvOne acarana 70% warta
LOKAL MANCANAGARA [[Kategori:Stasion televisi di Indonésia]]
Nokia nyaéta salah sahiji parusahaan télékomunikasi panggedéna sa dunya, Nokia dibeberkeuna di Kota Espoo, Finlandia.Nokia ngajieun telepun Sajarah
Nokia diadegkeun taun 1940 pas basa perang Dunya kadua, mimitinamah Nokia téh lain parusahaan télékomunikasi siga ayeuna, mimitinamah ngajieun Sapatu Boot, terus ngajieun Televisi
Dina taun 1980 Nokia ngajurus kana Divisi éléktronik, taun 1990 Nokia ngawanohkeun NMT (Nordic Mobile Télépony) atawa Telepun Selular Nordik
Hasilna taun 1994 Nokia nyieun Telepun selular kahijina
Ayeuna 2100 Seri ponsel Nokia, ngadulang suksés, aya leuwih ti 500.000 karyawan
Meureun ayeunamah nyaho yén telepun anu babari dicoo na téh Nokia
Da memang éta moto Nokia
"Ti babaréto, Nagara Finlandia ngagantungkeun Hasil Hutanna, Ayeuna, Kuring bisa nambahkeun Kana Nokia" saur Sthepen Elop Nokia Ayeuna
Ayeuna Nokia jadi sukses mingpin Pasar Telepun di Indonésia salah sahiji produk telepun anu popular nyaéta Nokia C3 anu laris dina 6 sasih ku panjualan 1 yuta unit
Nokia mibanda sababaraha Partner kasuksesan nana :
Himpunan Mahasiswa Pendidikan Basa jeung Sastra Sunda (Hima Pensatrada) nyaéta himpunan anu aya di Jurusan Pendidikan Bahasa Daérah (Sunda), FPBS Universitas Pendidikan Indonesia, Bandung
Dumasar gagasan mahasiswa nu munggaran; Karna Yudibrata (Drs), jeung Yus Rusyana (Prof. Dr), bareng jeung medalna Seksi Bahasa dan Sastra Sunda dina taun 1957, diwangun beungkeutan dina hiji kagiatan anu disebut “Bendé Rancagé”
Marengan mekarna kagiatan kamahasiswaan di IKIP Bandung diatur jeung dipayuskeun dumasar prosedur anu resmi, dina taun 1962 diadegkeun “WARGA MAHASISWA BASA JEUNG SASTRA SUNDA” (WBSS)
Kagiatan nu digarap ku WBSS leuwih dieuyeuban deui ku ayana Saba Reuma nu mangrupa kagiatan rékréasi ka hiji tempat (bari leumpang)
Luyu jeung robahna ngaran jurusan, dina taun 1983 WMBSS ngilu robah jadi Himpunan Mahasiswa Jurusan Pendidikan Bahasa Daerah (HMPBD), kalayan kagiatan nu leuwih ditingkatkeun deui, boh rupana boh ajén kagiatanana
Kalayan harepan nembongkeun deui komara Sunda dina taun 1986 HMPBD robah deui jadi “Himpunan Mahasiswa Pendidikan Bahasa dan Sastra Sunda (Hima Pensatrada) FPBS IKIP Bandung” nepi ka kiwari, nu rédaksina dirobah deui jadi “Himpunan Mahasiswa Pendidikan Basa jeung Sastra Sunda (Hima Pensatrada) FPBS UPI” dina taun 2003
Nepi ka kiwari, Hima Pensatrada terus ngusahakeun pikeun ngaguar jeung ngamekarkeun kagiatan kamahasiswaan nu diwariskeun ti inohong-inohong mahasiswa saméméhna
Lian ti éta dironjatkeun ogé kasaimbangan kagiatan dina widang penalaran, minat jeung bakat, jeung karaharjaan anggota
Pupuhu WMBSS, HMPBD jeung Hima Pensatrada ti mangsa ka mangsa
Warga Mahasiswa Basa jeung Sastra Sunda (WMBSS)
Alam Sutawijaya (1962-1964) Agus Suriamiharja (1964-1970) Dudung Ajat Saputra (1970-1977) Asep Suhendar (1977-1978) Taufik Faturrahman (1978-1979) Edi Suhendar (1979-1980) Dedi Koswara (1980-1981) Cicih Sundarsih (1981-1982) Nana Kurniadi (1982-1983) Himpunan Mahasiswa Pendidikan Bahasa Daerah (HMPBD)
Ganjar Priatna (1983-1984) Herlan Saepulloh (1984-1985) Iyos Ana Rosmana (1985-1986) Himpunan Mahasiswa Pendidikan Bahasa dan Sastra Sunda (Hima Pensatrada)
Apip Ruhamdani (1986-1987) Dani Suhandani (1987-1988) Gunawan (1988-1989) Uus Sugiana (1989-1990) Yudi budiman (1990-1991) Timan (1991-1992) Asep Dachlan (1992-1993) Kardiman (1993-1994) Entoh (1995-1996) Retty Isnendes (1996-1997) Uhud Solehudin (1997-1998) Nanin Nuraningsih (1998-1999) Hernawan (1999-2000) Asep Fajar Ansori(2000-2001) Dadan Hamdani (2001-2002) Iid Abdul Muiz (2002-2003) Himpunan Mahasiswa Pendidikan Basa jeung Sastra Sunda (Hima Pensatrada)
Jana Sujana (2003-2004) Tarlan (2004-2005) Diqi Munawar Shodiq (2005-2006) Adhika Nurkholis Aziz (2006-2007) Yanuarisnandar Mauludi (2007-2008) Karsim (2008-2009) Dadang Nasuha (2009-2010) Dede Riza (2010-2011) Diky Arliana (2011-2012) Iman Nurdin (2012-2013) Risky Ashary (2013-2014) Yedi Sudrajat (2014-2015) Deska Mahardika Putri (2015-2016) Anggit Galih G. (2016-2017) M.Andri Yuriansyah (2017-2018) Tri Wahyu Juliana (2018-2019) Sandi Kusnadi (2019-2020) Ahmad Djubaeri Ramdani (2020-2021) Mochammad Rafli Aziz (2021-2022) Mohamad Danil
Mochammad Rafli Aziz (2021-2022) Mohamad Danil Rizaldi (2022-2023) Muhammad Fauzan Ramadhan (2023-2024) Rizki Muhammad Nur (2024-2025) Agus Rahmat Hidayat (2025-2026) VISI jeung MISI Hima Pensatrada
Visi jeung Misi Hima Pensatrada nyaéta tujuan Hima Pensatrada nu aya dina Anggaran Dasar Hima Pensatrada BAB VII pasal 11 nu eusina “Hima Pensatrada FPBS UPI ngabogaan tujuan pikeun ngawangun insan akademis anu kritis, religius jeung revolusioner kalawan nepi ka ngabogaan rasa tanggung jawab tur partisipasi aktif dina enggoning ngawujudkeun pangwangunan nasional”
Hima Pensatrada FPBS UPI mibanda fungsi salaku wujud tina kadaulatan mahasiswa Pendidikan Bahasa Daerah FPBS UPI pikeun ngawadahan, nyalurkeun aspirasi sarta pikeun mekarkeun potensi anu aya di mahasiswa Pendidikan Bahasa Daerah FPBS UPI luyu jeung aturan konstitusi nu geus disapukan
(AD Bab VI pasal 10) Kaanggotaan
Anggota Hima Pensatrada FPBS UPI nyaéta mahasiswa Pendidikan Bahasa Daerah nu lulus tina Pengaderan
(AD Bab VIII pasal 12) Nu dimaksud lulus tina pengaderan nyaéta lulus tina kagiatan Mitra Sunda nu ngawengku Wawanohan, Latihan Dasar Kapamingpinan Mahasiswa (LDKM) jeung Saba Reuma
(ART Bab I pasal 1) Lambang
Lambang hima pensatrada nyaéta kujang, tarate, gunung, jangjang garuda, dikurilingan ku tulisan HIMPUNAN MAHASISWA PENDIDIKAN BASA JEUNG SASTRA SUNDA FPBS UPI anu aya dina hiji buleudan warna koneng emas kalayan warna dasar bulao kolot
Harti simbolis lambang:
Kujang miboga harti jati diri Sunda Jangjang miboga harti alat pikeun ngahontal tujuan - Taraté miboga harti katingtriman - Gunung miboga harti kayakinan anu kuat sarta cita-cita anu luhung - Buleudan miboga harti hiji beungkeutan kakulawargaan - Warna konéng emas ngalambangkeun kamulyaan jeung karaharjaan - Warna bulao kolot nandakeun sumanget keur bajoang Kagiatan Hima Pensatrada
Hima Pensatrada miboga sababaraha kagiatan insidental nyaéta MITSUN (Mitra Sunda), RBS ( Riksa Budaya Sunda), jeung Bendé Rancagé
Mitra Sunda nyaéta kagiatan pengkaderan pikeun mahasiswa anyar jurusan Pendidikan Basa jeung Sastra Sunda
Kagiatanna ngawengku wawanohan, LDKM ( Latihan Dasar Kapamingpinan Mahasiswa), jeung Sabareuma
Biasana Kagiatanna lumangsung antara sasih Séptember dugi ka Nopember
Riksa Budaya Sunda
Riksa Budaya Sunda nyaéta kagiatan pikeun miéling poé basa indung sadunya nu tujuanna pikeun basa jeung budaya Sunda tetep hirup jeung digunakeun dina kahirupan sapopoé
Biasana kagiatanana mangrupa pasanggiri-pasanggiri tingkat SMP/SMA/Satata Sa-Jawa Barat
Ieu acara lumangsung sasih Pébruari
Bendé Rancagé mangrupa salah sahiji kagiatan tina Tridarma Perguruan Tinggi nyaéta "Pengabdian Pada Masyarakat" (P2M)
Ieu kagiatan tereh sarua jeung kagiatan KKN( "Kuliah Kerja Nyata"), nu ngabedakeun nyaéta dina durasi waktuna
Bendé Rancagé mah kurang leuwih saminggu, ari KKN mah biasana opat puluh poé
biasana ieu kagiatan lumangsung dina sasih April
Karatagan Hima Pensatrada
ku: Imang Sugianto Pensatrada nanjeur nyanding komara Hurung ngempur pamorna Ki Sunda Cangkring kujang nu jadi perlambang Lébér wawanénna diri Lemah UPI baligeusan ngajadi FPBS pamiangan tandang Meuseuh diri pigeusaneun bakti Wadahna hima digjaya Seuweu siwi jati Sunda Pangrumat pangraksa budaya Mahasiswa sirung bangsa Geusan tandang makalangan
Prof. Dr. Pangéran Ario Huséin Jayadiningrat (éjahan heubeul Hoessein Djajadiningrat, Kramatwatu, Sérang, 8 Désémber 1886 - Jakarta, 12 Nopémber 1960)
Ramana, R. Bagus Jayawinata (R. Bagoes Djajawinata) wadana anu tuluy jadi bupati Sérang anu boga pikiran maju, sedeng ibuna Ratu Saléhah urang Cipeté Sérang
Lanceuk Huséin, Pangéran Ahmad Djajadiningrat terus jeneng jadi bupati di Serang jeung Hasan jadi tokoh Sarekat Islam anu gedé pangaruhna di Jawa Barat dina awal-awal pergerakan nasional—nepi ka pupusna dina taun 1920
Ahmad jeung Huséin jadi murid Snouck Hurgronje, tapi ngan Huséin anu méréskeun atikan nepi ka meunang gelar Doktor
Huséin téh salah sahiji panaratas widang kaélmuan di Indonésia
Anjeunna dipikawanoh minangka jajaka anu motékar, boh kana élmu agama, boh élmu modérn
Anjeunna guguru ogé ka Snouck Hugronje anu satuluyna mindeng ngadiskusikeun karangan anu ditulis ku Huséin ku anjeun
Ningali poténsi katut bakatna, Snouck nyakolakeun Huséin ka Léiden
Taun 1905 Huséin resmi jadi Mahasiswa Universitas Léiden nepi ka nulis disertasina nu dijudulan "Critische Beschouwing van de Sadjarah Banten" tur meunang pangajén "cumlaude" ti promotorna Snouck Hurgronje
Disertasi Huséin geus muka jalan pikeun panalungtikan ngeunaan historiografi Indonésia nepi ka anjeunna ogé katelah minangka “"bapak metodologi penelitian sejarah Indonesia"”
Nya anjeunna urang Indonésia munggaran nu meunang gelar Doktor
Anjeunna dipikawanoh ogé minangka ahli kaislaman anu kawentar dina mangsana
Sajaba ti éta, anjeunna ogé gurubesar pribumi nu munggaran di Indonésia deuih
Lulus taun 1899 ti HBS, Huséin nuluykeun diajar ka Universitas Kerajaan di Leiden, milu kuliah salila lima taun (1905-1910)
Salila sataun (ti Méi 1914-April 1915) anjeunna dumuk di Acéh pikeun diajar basa Acéh dina raraga nataharkeun kamus basa Acéh
Éta kamus téh diréngsékeun di Jakarta kalawan dibantuan ku Teuku Mohammad Nurdin, H. Abu Bakar Acéh, jeung Dr. Hazeu nu dijudulan "Atjeh-Nederlandsch Woordenboek" (1934)
Taun 1919 ngadegkeun Java Instituut tur jadi rédaktur dina majalah Djawa nu diterbitkeun ku éta lembaga jeung Radén Ngabéhi Purbacaraka (Poerbatjaraka) ti taun 1921
Sajaba ti éta ogé nerbitkeun majalah Pusaka Sunda
Taun 1924 diangkat jadi gurubesar di "Rechtshoogeschool" di Jakarta pikeun méré kuliah Hukum Islam, basa-basa Jawa, Malayu, jeung Sunda
Taun 1935 (jeung 1941) diangkat jadi anggota Dewan Hindia
Mangtaun-taun ogé kungsi jadi konservator naskah (manuskrip) di Bataviaasch Genootschap can Kunsten en Wetenschappen, jadi anggota diréksi, jeung ti taun 1936 jadi pupuhuna
Taun 1940 jadi Diréktur Pengajaran Agama, Jaman Jepang jadi Kepala Departemén Urusan Agama, tuluy Chuo Sangiin Pusat
Taun 1948 diangkat jadi Mentri Pengajaran, Kesenian, dan Ilmu Pengetahuan
Taun 1952 jadi gurubesar Fakultas Sastra Universitas Indonésia; Taun 1957 jadi pamingpin umum Lembaga Bahasa dan Budaya, ngarangkep anggota Komisi Istilah di LBB
Naskah Sunda nujul ka karya tulisan leungeun (lain hasil ketikan atawa citakan) nu ditulis sakurang-kurangna 50 taun ka tukang turta ngandung informasi anu patali jeung, atawa ditulis di Tatar Sunda, boh ditulis ku pangarang Sunda atawa pangarang ti wewengkon séjén dina kontéks Sunda
Sabenerna, naskah Sunda anu pangkolotna nyaéta Arjunawiwāha (kropak 641) nu ngagunakeun basa Jawa kuna, ditulis dina taun 1256 Saka (taun 1334 M)
Tapi, naskah Sunda pangkolotna anu maké basa Sunda kuna mah nyaéta Sanghyang Siksa Kandang Karesian nu ditulis dina taun 1440 Saka atawa 1518 M. Cindekna, naskah Sunda mimiti dihasilkeun dina abad ka-14 M.. Kabeungharan
Dumasar invéntaris Edi S. Ekadjati dina taun 1988, jumlah naskah Sunda nu masih kénéh aya tapakna di kiwari leuwih ti 1.500 naskah
Tapi teu nutup kamungkinan éta jumlah téh bakal terus nambahan alatan réa kénéh naskah anu aya di masarakat Jawa Barat anu can kungsi kacatet
Sawaréh naskah Sunda diteundeun di lembaga panyimpen naskah, boh di Indonésia boh di mancanagara
Lembaga di mancanagara nu neundeun naskah Sunda di antarana di Perpustakaan Universitas Leiden (l.k
750 naskah) di Walanda, Bodleian Library di Inggris
Demi lembaga di Indonésia nu neundeun naskah Sunda di antarana: Musieum Sri Baduga (l.k
125 naskah), Musieum Cigugur, Musieum Geusan Ulun, Kabuyutan Ciburuy (l.k
Sajaba ti lembaga panyimpen naskah, naskah Sunda ogé aya nu masih bacacar di masarakat, sarta jumlahna bisa jadi leuwih réa batan naskah di Lembaga nu ditataan di luhur
Alas tulis anu digunakeun pikeun nuliskeun naskah nyaéta daun gebang (nipah), lontar, kalapa, kawung, awi, daluwang (kulit tangkal saéh), kertas Éropah, jeung kertas pabrik
Numutkeun bahanna, naskah Sunda anu pangkolotna ditulis dina gebang, nyaéta Arjunawiwāha (kropak 641/1334 M) jeung Sanghyang Siksa Kandang Karesian (kropak 630/1518 M)
Nu panglobana kapanggih nyaéta naskah nu ditulis dina Kertas Éropah
Teu kawas di Bali, di Tatar Sunda geus teu nyampak tradisi nyalin naskah lontar jeung gebang
Demi kertas tradisional Daluwang kiwari masih diproduksi di Garut
Cara nuliskeun téks dina naskah aya anu digurat ku péso anu biasa disebut péso pangot, aya anu diulas ngagunakeun nyéré harupat atawa kalam nu dicelepkeun kana mangsi
Wungkul naskah tina lontar anu ditulis ku cara digurat mah, sésana mah ditulis ngagunakeun mangsi
Mangsi nu dihasilkeun ti lingkungan asli Sunda mangrupa hasil olahan tradisional tina tutuwuhan, nyaéta nagasari jeung damarséla.. Kiwari nu masih ngahasilkeun mangsi tradisional di Tatar Sunda bisa ditingali di Pasantrén Gentur, Cianjur
Nu matak kawentar istilah "tinta gentur"
Aksara nu digunakeun dina naskah Sunda nyaéta aksara Sunda, aksara Buda (gunung), Cacarakan, Pégon, jeung Latin
Aksara Sunda kuna digunakeun dina naskah lontar, aksara Buda (Gunung) digunakeun dina daun gebang (nipah)
Aksara Cacarakan digunakeun dina daun lontar, daluwang, kertas, sedeng aksara Pégon jeung Latin digunakeun dina daluwang jeung kertas
Aksara Sunda kuna jeung aksara Buda digunakeun dina naskah Sunda kuna, sedengkeun aksara Cacarakan, Pégon, jeung Latin digunakeun dina naskah Sunda kabéhdieunakeun sanggeus budaya Sunda kapangaruhan ku Islam, Jawa (Mataram), jeung Éropa (Walanda)
Mun seug dibandingkeun jeung tradisi nulis naskah di wewengkon séjén, aksara nu kungsi dipikawanoh turta digunakeun ku urang Sunda téh, pangréana
Sajaba ti ragemna wangun aksara, basa nu digunakeun dina naskah Sunda gé ragem deuih
Basa-basa nu digunakeun di antarana: basa Sunda buhun (kuna), Sunda, Jawa buhun (Jawa kuna), Jawa Banten, Jawa Cirebon, Jawa, Malayu, jeung Arab
Sakapeung basa-basa éta téh campur dina sanaskah
Basa Sunda kuna jeung basa Jawa kuna digunakeun dina naskah-naskah nu jolna ti jaman pra-Islam (saméméh abad ka-17)
Basa Jawa kira-kira nyampak dina naskah Sunda bareng jeung pangaruh Islam ti Mataram dina ahir abad ka-16
Numutkeun Edi S. Ekadjati périodisasi dina naskah Sunda bisa dibagi jadi tilu bagian, nyaéta mangsa buhun, mangsa transisi, jeung mangsa modéren
Naskah Sunda nu pangkolotna produktif dihasilkeun kira-kira abad ka-15 nepi ka abad ka-16
Bisa disebutkeun yén naskah-naskah Sunda buhun ieu dihasilkeun dina jaman karajaan Galuh jeung Sunda
Karajaanna sorangan geus lumangsung ti abad ka-8 M nepi ka abad ka-16 M. Naskah-naskah périodeu ieu dihasilkeun di wewengkon kaagamaan nu disebut "kabuyutan"
Ieu wewengkon kabuyutan téh disucikeun tur ditangtayungan ku karaton sarta teu meunang diganggu ku saha baé
Ieu hal katangén tina eusi prasasti Kabantenan anu unina jeung Amanat Galunggung (kropak 632)
Ciri has tina naskah nu dihasilkeun dina périodeu ieu nyaéta suasana kaagaman anu katangén tina naskah nyaéta agama Hindu-Budha anu gumulung jeung ajaran Pribumi saméméh kapangaruhan ku Islam
Naskah-naskah petingan nu dihasilkeun dina périodeu ieu di antarana:
Bangkong réang nyaéta musik anu dijieun tina awi sawanda jeung kasenian Bangkong Ciséké anu diwangun ku opat kohkol anu ukuranna béda-béda pikeun sarana muja Dewi Paré di daérah Ciwidéy Kabupatén Bandung
Sora musik Bangkong réang niru-niru sora bangkong di sawah
Aam Amilia (gumelar di Bandung, 21 Désémber 1946), salah sahiji pangarang wanoja Sunda nu kawilang produktif tur miboga peran penting dina Sastra Sunda
Kungsi kuliah di Fakultas Hukum Universitas Padjadjaran (UNPAD) tapi teu hatam
Mimiti ngarang ti taun 1960-an nepi ka 2006 ngahasilkeun ratusan carpon jeung puluhan buku
Kungsi jadi wartawan jeung rédaktur Majalah Manglé, majalah Hanjuang, koran Sipatahoenan, tabloid Galura, tabloid Kudjang, koran Sunda, jeung wartawati Pikiran Rakyat
Anjeunna salah sahiji nu milu marajian diadegkeunna Patrem (Paguyuban Pangarang Wanoja Sunda) jeung Majalah Sunda Rumaja Sora
Salian ti eta, nepi ka kiwari aktif ngasuh rubrik Sekelumit Romatika Kehidupan dina Harian Umum Pikiran Rakyat
Mochtar Kusumaatmadja (babar di Jakarta, 17 April 1929; umur 82 tahun), akademisi, diplomat Indonésia
Kungsi ngajabar jadi Menteri Kehakiman ti yaun 1974 nepi ka 1978 sarta Menteri Luar Negeri ti taun 1978 nepi ka1988
Kontribusi dina Pendidikan jeung Wawasan Nusantara
Sajaba ti éta, anjeunna ogé guru besar di Fakultas Hukum Universitas Padjadjaran, Bandung
Mimiti aktip ngawulang di FH Unpad dina 1959
Pamanggihna ngeunaan hukum nu diuningakeun "Hukum adalah keseluruhan azas-azas dan kaedah-kaedah yang mengatur kehidupan masyarakat, termasuk didalamnya lembaga dan proses untuk mewujudkan hukum itu kedalam kenyataan", dianggap pangloyogna dina nyurahan hukum kiwari
Ieu Doktrin jadi Mazhab anu dianut di Fakultas Hukum Universitas Padjadjaran nepi ka kiwari
Pakar Hukum Laut Internasional
Saprak nyekel amanah dosen, ngaran Mochtar Kusumaatmadja teu bisa leupas tina lalampahan karier FH Unpad, utamana dina pengembangan atikan hukum di Indonesia
Di widang kaélmuanna, Mochtar mangrupa pakar hukum laut sarta internasional
Salah sahiji toréhan pangbadagna Mochtar Kusumaatmadja ka Indonesia nyaeta kontribusina ngeunaan Wawasan Nusantara
Mimitina mah tina wangkid téritorial laut Indonésia dina 1957 ngaliwatan Déklarasi Djuanda, konsép Wawasan Nusantara ahirna diaku konstitusi internasional luhur konsisténsi perjuangan Mochtar di tingkat PBB dina 1982
Mochtar nu ngamimitian karir diplomasina nalika umurna masih 29 taun ieu téh dipikawanoh parigel pisan dina niiskeun suasana dina hiji riungan babadamian anu pohara tegangna
Anjeunna gancang dina mikir jeung ngasongkeun obrolan anu matak niiskeun suasana
Wakil Indonésia dina Sidang PBB ngeunaan Hukum Laut, Jenewa jeung New York, ieu téh boga pokal dina konsép Wawasan Nusantara, utamana dina netepkeun wates laut teritorial, wates darat, jeung wates landas kontinen Indonésia
Alumni S1 Fakultas Hukum Universitas Indonésia (1955), ieu loba anléhna dina pajemuhan internasional, utamana jeung nagara-nagara tatangga ngeunaan wates-wates téritotial éta
Perjuangan ieu dipigawé Prof. Mochtar salila ampir 25 taun
Dugi kiwari, Wawasan Nusantara angger barobah kaayaan landasan Indonesia dina nangtukeun wangkid téritorial wilayah sarta usaha ngajaga sumanget kabangsaan di sakabeh penjuru nagari dina nyiptakeun katahanan nasional
Jaba nyekel kalungguhan minangka menteri, Prof. Mochtar Kusumaatmadja kantos nyekel kalungguhan minangka diplomat
Boga kaahlian négosiasi ngajadikeun Prof. Mochtar minangka diplomat ahli
Manéhna sering ngawakilan Indonesia dina sababaraha konferénsi internasional di PBB
Dikutip tina buku “Biografi Réktor-réktor Universitas Padjadjaran”, 2019, salila diuk karier minangka diplomat, Prof. Mochtar anu mimiti nyieun perluna diplomasi kabudayaan
Prof. Mochtar nganggap yén diplomasi kabudayaan boga tujuan kanggo ngawanohkeun wangwangan budaya Indonésia di jabi nagari, ku kituna bakal loba pamahaman anu makéngeunaan balaréa Indonesia
Leuwih jauh deui rék migawé babarengan pangwangunan Indonésia liwat hubungan pariwisata, penanaman modal, sarta ékspor non-migas
Amanah di Unpad
Jabi nyekel kalungguhan minangka rektor, Prof. Mochtar oge kantos dibéré sajumlah amanah di Unpad, nyaéta Dekan FH Unpad 1962-1963, 1967-1968, sarta 1969-1967; Pembantu Rektor Widang Kemahasiswaan sarta Alumni 1966-1969; sarta Pembantu Rektor Widang Akademis sarta Ekstension 1969-1973
Hayam Canggong nyaéta ngaran tokoh dina carita Sunda buhun "Para Putra Rama jeung Rawana" atawa Pantun Ramayana
Manéhna téh hiji patapa nu geus kolot nu nyalametkeun Deuwi Sita, garwa Ramadéwa, nu dipalidkeun
Manéhna ogé nu ngarorok putrana Deuwi Sita, Bujangga Lawa, tur nyiptakeun dulurna Puspalawa ngaliwatan ajianana
Béda jeung tokoh-tokoh nu séjénna dina Pantun Ramayana anu lolobana adopsi ti India, ngaran Hayam Canggong mah éstu katémbong pisan Sundana
SpongeBob UsaPants nyaéta hiji serial film animasi anu pangpopulérna di Nickelodeon
Dina awalna serial kartun ieu ditayangkan dina taun1999 di Amérika Sarikat sarta dicipta ku Stephen Hillenburg, saurang animator sarta ahli biologi sagara, sarta dipedar ku pausahaan anjeunna, United Plankton Pictures Inc. Séri kartun ieu ditayangkan di Malaysia menerusi saluran Nickelodéon sarta TV3, sarta ogé ngaliwatan saluran TV9 anu geus ditarjamahkeun ka dina basa Malayu
Di Indonésia serial ieu dipopulerkan ku Lativi (ayeuna Tvone), saterusna hak tayang acara-acara anu diproduksi ku Nickelodéon dibeuli ku Global TV
Kartun ieu diciptakeun ku saurang ahli biologi sagara sarta animator Stephen Hillenburg sarta tuluy dirilis ngaliwatan pausahaanana United Plankton Pictures Inc
Serial ieu settingnya aya di Samudra Pasifik di dayeuh Bikini Bottom
Spongebob Usapants ialah sabuntut spons anu ancik dina hiji imah nanas dina sagara di dayeuh Bikini Bottom, manakala tetanggannya Squidward Tentacles ialah sabuntut gurita anu ancik dina imah moai
Tatangga Spongebob UsaPants anu séjén sarta réncang akrabnya, Patrick Star sabuntut béntang sagara beureum ngora, cicing di handap hiji batu
Imah Squidward perenahna di antara imah Spongebob UsaPants sarta imah Patrick, sarta ieu pisan anu méré sahkan Squidward
Spongebob UsaPants sarta kawan-kawannya cicing di dayeuh Bikini Bottom dina lautan Pasifik
Bikini Bottom dilihatkan minangka hiji dayeuh dawam kalayan puseur dayeuh, sisi dayeuh, wewengkon basisir, lapang hiber, runtuyan kembang sagara sarta taman hiburan sorangan
Stephen Hillenburg kungsi ngomong bahawa Bikini Bottom direka leuwih kurang dumasar dayeuh Séattle, Washington
Sato peliharaan Spongebob UsaPants ialah sabuntut siput sagara ngaranna Gary, anu "mengeong" kawas ucing
Sanajan henteu loba nyarita (kajaba dina sawatara épisodeu), watek-watek séjén katempo sanggup nyurtianana
Tambahan ogé, cacing sagara ngagogog kawas anjing sarta dirantai
Ubur-ubur disaruakeun kalayan lebah; sada désas-desus, sengatan bisa (tapi katempo kawas kejutan elektrik), sarta ngahasilkeun "jeli" anu lezat, ngaléléwé ngaran "jellyfish" bari membandingkan jeli kalayan madu lebah
Lauk berperan minangka warga dayeuh tapi henteu dijadikeun inohong penting
Spongebob UsaPants anu penyerap, konéng, sarta berlubang ieu, digawé minangka juru masak di Krusty Krab, hiji restoran kadaharan gancang saji, di mana Squidward ogé digawé minangka kasir
Krusty Krab dipiboga Eugene H. Krabs (Mr. Krabs)
Sheldon J. Plankton nyaéta satru bebuyutan Krabs anu mibanda hiji restoran kadaharan gancang saji bertaraf pendék ngaranna Chum Bucket anu perenahna pahareup-hareup Krusty Krab
Chum Bucket séolah-olah henteu kungsi didatangan langganan, sarta Plankton meluangkan lolobana waktuna pikeun ngararancang parabot pikeun maok resep burger Krabby Patty milik Mr. Krabs
Plankton ngan junun maok resep éta dina The Spongebob UsaPants Movie; formulanya henteu kungsi dipintonkeun ka panongton
Pamajikan komputer Plankton, Karen, kadang-kala mantuanana dina rarancang jahatnya atawa paraséa kalayanana
Hiji deui kawan Spongebob UsaPants ialah Sandy Cheeks, sabuntut tupai anu asalna ti Texas sarta cicing di dina kubah anti-air di Bikini Bottom
Manéhna diantar ka dina lautan ku majikan-majikannya anu mangrupa simpanse
Sabot di luar kubahnya, manéhna maké baju kawas Astronot
Nu nyicingan Bikini Bottom numpakan kapal séolah-olah mobil
Spongebob masih diajar dina sakola mengemudi sanggeus mindeng sakali gagal dina ujian mengemudi (aya 2 vérsi ngeunaan ketidaklulusan ieu, nyaéta 58 kali (nurutkeun épisodeu "Drive to Tears") sarta 1.000.006 kali (nurutkeun épisodeu "Mrs.Puff,you Fired"))
Saban pergerakan ngahasilkeun gelembung pikeun mengingkatkan panongton bahawa carita ieu berlatarkan lautan
Tapi kitu, aya babak-babak di mana aya selapisan cai anu berasingan batan cai lautan (kawas ayana basisir) sarta seuneu bisa dinyalakan dina lautan
Inohong utama Spongebob Squarepants nyaéta hiji spons sagara boga warna konéng anu hirup babarengan peliharaannya, Gary, sabuntut siput sagara anu milampah minangka ucing
Spongebob UsaPants ancik bertetangga kalayan sahabatnya Patrick, sabuntut béntang sagara; sarta tatangga anu sok memusuhinya Squidward, sabuntut gurita anu henteu gumbira bersosialisasi, mibanda sipat penggerutu, sarta hobi ulin klarinet
Kelucuan-kelucuan dina carita serial ieu bersumber ti laku-lampah sapopoé Spongebob anu polos, optimis, sok marahmay, sarta mibanda prasangka alus ka saha ogé
Sakapeung laku-lampah ieu mawa musibah, dimangpaatkeun, atawa lumangsung salah paham basa dihijikeun kalayan sipat-sipat mahluk séjén anu cicing di Bikini Bottom
Séndok nyaéta parabot pikeun ngeuhapkeun kadaharan, dijieunna aya nu tina barang logam, aya ogé nu dijieunna tina awi jeung kai atawa ruyung
Ogé aya séndok nu dijieunna tina palastik anu dirarancang sangkan dipaké ngan sakalieun tuluy dipiceun
Séndok boga wangun oval atawa buleud semu lonjong jeung cekung di salah sahiji tungtungna, beuheung, jeung gagang pikeun nyepengan
Di Indonésia mah séndok téh umumna dicepeng ku leungeun katuhu pikeun mawa kadaharan tina piring atawa mangkok, sawatara garpuh dicepeng ku leungeun kénca pikeun mantuan ngasupkeun kadaharan kana séndok
Hayam pelung awalna mah ngan saukur aya di Jawa Kulon utamana di wewengkon Cianjur, tapi dina kamekaranana kiwari mah, hayam pelung téh geus réa sumebar ka sababaraha wewengkon di Indonésia
Hayam Pelung kaasup hayam jenis buras (bukan ras), nyaéta hayam anu asalna asli ti Indonésia
Tina wangun jeung dedeganna mah méh sarua jeung hayam buras séjénna, ngan ari hayam Pelung mah boga sababaraha hal anu leuwih punjul ti batan hayam-hayam buras séjénna
Éta sabbarah hal kapunjullan hayam Pelung téh di antarana: Iwal ti kapunjulan-kapunjulan éta, hayam pelung ogé boga ciri-ciri anu ngabédakeun hayam pelung jeung hayam buras séjénna, di antarana: Umumna mah para penggemar hayam pelung katarik ngingu hayam pelung ku sabab dedegan awakna anu badag, tumuwuhna hayam pelung anu gancang jeung beuki katarik sabada ngadéngé kelewungna sora kongkorongok hayam pelung anu iramana ngalagu jeung panjang
Iwal ti éta, ku sabab awak hayam pelung jalu anu badag jeung pangbeuratna, nu matak hayam pelung boga poténsi sangkan jadi hayam buras pedaging
Ana pon hayam pelung bikangna biasana mimiti ngendog téh ti umur 160-210 poé, produktivitas ngendogna hayam pelung bikang bisa nepi ka 70 siki per taun, anu matak hayam pelung bikang boga poténsi pikeun jadi hayam buras petelur
Kiwari geus réa jalma anu ngabudidayakeun hayam pelung iwal ti hobi ogé anu tujuanana sangkan jaganing géto bisa ngajaga kalumangsungan hirup hayam pelung sangkan tetep kajaga jeung teu punah
Salah sahiji cara anu dipaké pikeun numuwuhkeun rasa kacintaan dina ngabudidayakeun hayam pelung nyaéta ku diayakeunna kontés-kontés hayam pelung, utamana di wewengkon Jawa Barat
Diayakeunna kontés hayam pelung téh iwal ti minangka sarana pikeun ngajaga kalumangsungan hirup hayam pelung, ogé pikeun néangan bibit-bibit hayam pelung anu boga kualitas hadé
Kiwari mah hésé pisan meunang bibit hayam pelung anu sora kongkorongokna bening, ngalun/ngelewung jeung panjang téh
Ku sabab kitu perlu pisan diayakeun kontés hayam pelung téh sangkan bisa nimukeun bibit-bibit hayam pelung anu teu ngan saukur alus dedegan awakna tapi ogé sora kongkorongokna anu ngelewung jeung panjang
Kacapi rincik nyaéta waditra Sunda wangun kacapi anu méh sarupa jeung jentréng atawa kilung biasana sok dipaké bareng jeung kacapi indung dina pidangan kasenian mamaos tembang Sunda Cianjuran
Kacapi rincik sok disebut ogé kacapi anak
Ukuranna kawilang leutik, kira-kira panjang 80–100 cm, jangkungna 20–25 cm, lébarna 20–23 cm
Dina tungtung-tungtung bagian luhurna sok aya gelung an, aya nu gelungna dua atawa ngan ukur hiji
Jumlah kawat kacapi rincik biasana 15 siki anu boga nada-nada anu luhur
Pungsina pikeun meulit pola tabeuhan kacapi indung dina lagu-lagu jalan atawa panambih, sakapeung sok dipaké pikeun mélodi